राधा-कृष्ण संग श्याम प्रेमियों ने फूलों की होली खेली
जयश्री श्याम सेवा सोसायटी की ओर से लाला लालचंद धर्मशाला में मनाए जा रहे फाल्गुन महोत्सव के तीसरे दिन भारी संख्या में श्रद्धालुओं ने खाटू वालों के संकीर्तन में शामिल होकर अपनी हाजिरी लगवाई। नन्हे स्वरूप में सजे राधा कृष्ण संग श्याम प्रेमियों ने फूलों की होली खेलने के साथ सेल्फी लेकर इस संकीर्तन को अपने मोबाइल में कैद किया।
सर्वप्रथम समाज सेवी पंजाब सिंह ने परिवार सहित श्याम प्रभु के दरबार में नतमस्तक होकर गणपति पूजन किया। सुखदेव सांवरा एंड पार्टी की ओर से होली खेलनी है असां तेरे नाल वृंदावन रहन वालेया.. नी मै नचना श्याम दे नाल अज्ज मैनू नच लेनदे. भजनों से अपनी हाजिरी लगवाई। सोसायटी के अध्यक्ष यशपाल नोहरिया ने कहा कि 8 मार्च तक चलने वाले इस फाल्गुन महोत्सव में बेबी बबिता बुडलाडा, गोपी शर्मा फिरोजपुर, टिंका सोनी बठिंडा वाले भी श्याम प्रभु का गुणगान करने के लिए मोगा आएंगे। 8 मार्च को फाल्गुन एकादशी के उपलक्ष्य में राधा कृष्ण संग फूलों की होली भी खेली जाएगी। इस अवसर पर मनोज जैसवाल, पवन अग्रवाल,विपन सिंगला, कमल गोयल संदीप बांसल, नरिंदर गुप्ता, राजीव बांसल, राजेश सिंगला, योगेश गुप्ता, प्रवीन गोयल आदि उपस्थित थे।
फाल्गुन महोत्सव के पहले दिन श्याम प्रभु का पूजन करते सोसायटी के सदस्य।
लाला लालचंद धर्मशाला में राधाकृष्ण के साथ भजनों पर सेल्फी लेते भक्तजन।
मोगा| श्रीश्याम सेवा सोसायटी की ओर से भारत माता मंदिर में चार दिवसीय फाल्गुन महोत्सव निशान पूजन के साथ आरंभ हुआ। सर्वप्रथम महिंदर नारायण की अध्यक्षता में सोसायटी के समूह सदस्यों ने श्याम प्रभु के दरबार में ज्योति प्रज्जवलित की गई। संकट मोचन संकीर्तन मंडल के भजन गायक अमन शर्मा ने जलती रहे श्याम बाबा जोत तेरी जलती रहे.. भजनों से श्याम नाम की महिमा का गुणगान किया। सोसायटी के अध्यक्ष प्रवीन सच्चर तरसेम जंड, अरुण सिंगला, सतीश गर्ग,यशपाल मित्तल, संजीव सिंगला, संजय मित्तल, दिनेश गुप्ता, संजय अग्रवाल, नरेश कुमार, सुरिंदर पुरी, मौजूद थे।
hin_Deva hin_Deva hin_Deva hin_Deva hin_Deva hin_Deva